Klímakutatókat tett el láb alól az olajlobbi? | Hír.ma
2015.07.31 16:43
Egy klímakutató megdöbbentő kijelentést tett, miszerint 3 társa halála nem véletlen baleset volt.A kutatók mind ugyanazzal a témával foglalkoztak és különös halált haltak rövid időn belül.Seymour Laxon, Tim Boyd és Katherine Giles halála mind balesetnek tűnt, de negyedik társuk szerint meggyilkolták őket. Peter Wadham is elmondása szerint épphogy megúszta, hogy egy őt üldöző teherautó halálba kergesse. - írja a Telegraph.
A gyanús halálesetek még 2013-ban történtek, a tudós két évig hallgatott, de most úgy döntött nyilvánosságra hozza mire gyanakszik. Eddig azért nem akarta, mert attól félt, hogy holdkórosnak nézik. A kutató a Cambridge-i Alkalmazott Matematika és Elméleti Fizika Tanszék vezetője és most először beszélt arról, hogy szerinte a társait megölhették.A meghalt kutatók mind a globális felmelegedés miatt létrejövő sarki olvadással és tengerszint-emelkedéssel foglalkoztak.
Peter Wadhams (balra fent) aki a kijelentést tette, és meghalt társai, jobbra fent Seymour Laxon, lent Katherine Giles és Tim Boyd Wadhamsnek természetesen feltették azt a kérdést, hogy mégis ki akarta volna megöletni a tudóstársait. A kutató szerint összeesküvés-elmélet van a háttérben: „Csak az olajlobbira tudok gondolni, bár nem hiszem, hogy az olajlobbi gyilkosságokat követne el". – jelentette ki.